
ఖండించిన నాగార్జున, రకుల్ప్రీత్సారీ చెప్పిన చలపతిరావుతెలుగు చిత్రసీమలో ముక్కుసూటిగా మాట్లాడతారనే పేరు సంపాదించుకున్న సీనియర్ నటుడు చలపతిరావు వివాదంలో చిక్కుకున్నారు. యథాలాపంగా చేసిన వ్యాఖ్యలతో చిక్కులో పడ్డారు. నాగచైతన్య కథానాయకుడిగా నాగార్జున నిర్మించిన ‘రారండోయ్.. వేడుక చూద్దాం’ సినిమా ఆడియో వేడుకలో చలపతిరావు చేసిన వ్యాఖ్యలు తీవ్ర దుమారం రేకెత్తించాయి. ఆ సినిమా కథాంశం ప్రకారం ‘అమ్మాయిలు మనశ్శాంతికి హానికరం’ అనే ఉప శీర్షికను ఉపయోగిస్తున్నారు. ఆదివారం (మే 21) జరిగిన ఆ వేడుకకు రవి, గీతా భగత్ యాంకర్లుగా వ్యవహరించారు. అందర్నీ అడిగినట్లే వేదిక ముందు కూర్చుని ఉన్న చలపతిరావును కూడా ‘‘అమ్మాయిలు మనశ్శాంతికి హానికరమా అండీ’’ అని గీత అడిగారు. ఆయన ‘‘నువ్వట్లా అడిగితే నేనేం చెప్తానే.. అమ్మాయిలు హానికరం కాదు కానీ పక్కలోకి పనికొస్తారు’’ అని సమాధానమిచ్చారు. దాంతో ఖంగుతిన్న గీత మరో మాట లేకుండా స్టేజి పైకి వచ్చేసింది. రవి పగలబడి నవ్వుతూ ‘‘సూపర్ ఆన్సర్ సార్’’ అని సమర్థించారు. ఆడియో వేడుకలో పాల్గొన్నవాళ్లు దీన్ని పట్టించుకోలేదు కానీ, ఇది ప్రత్యక్ష ప్రసారం కావడంతో బయటి జనం తీవ్రంగా స్పందించారు. ఇక సోషల్ మీడియాలో అయితే ఆయన వ్యాఖ్యలకు భారీ స్థాయిలో నిరసనలు వ్యక్తమయ్యాయి. మహిళా సంఘాలు కూడా చలపతిరావు వ్యాఖ్యలను తూర్పారబట్టాయి. ఆయనపై చర్యలు తీసుకోవాలంటూ హైదరాబాద్లోని జూబ్లీ హిల్స్ పోలీస్ స్టేషన్ లో కేసు సైతం పెట్టాయి. చలపతిరావు వ్యాఖ్యలను ‘రారండోయ్.. వేడుక చూద్దాం’ నిర్మాత నాగార్జున, కథానాయిక రకుల్ప్రీత్ సింగ్ ఖండించారు.అంత నీచంగా అంటారనుకోలేదుచలపతిరావు వ్యాఖ్యలను ‘సూపర్’గా అభివర్ణించిన యాంకర్ రవి కూడా విమర్శల పాలయ్యారు. ఆయనను కూడా లక్ష్యంగా చేసుకొని నెటిజన్లు తిట్టి పోశారు. ‘ఇది మా ప్రేమకథ’ అనే చిత్రం ద్వారా త్వరలో హీరోగా కూడా పరిచయం కానున్న రవికి ఇది ఇబ్బందికర పరిణామమే. అయితే జరిగినదాంట్లో తన తప్పులేదని ఆయన చెబుతున్నారు. ఆ రోజు చలపతిరావు ఏమన్నారో తనకు వినిపించలేదనీ, ఒక యాంకర్గా కార్యక్రమాన్ని ముందుకు నడిపించాలనే ఉద్దేశంతో చలపతిరావు మాటలు వినిపించకపోయినా ‘సూపర్ ఆన్సర్ సార్’ అన్నాననీ, ఆయన ఏమన్నారో వినిపించి ఉంటే ఖండించి ఉండేవాడ్నేమోనని ఆయనన్నారు. ‘‘చలపతిరావుగారు అంత నీచమైన మాట అంటారని నేను ఊహించలేదు. నాకసలు ఆయన ఏమన్నారో వినిపించలేదు. తర్వాత ఆయనేమన్నారో గీత చెప్పినప్పుడు చాలా బాధపడ్డాను. ఆయన మాటల్ని నేను సమర్థించను. అప్పుడే ఆ మాట వినిపించినట్లయితే సిగ్గుతో తలవంచుకొనేవాడ్ని. చలపతిరావుగారు అన్న ఆ మాటను గీత రిసీవ్ చేసుకోవాల్సి వచ్చిందనే విషయం నన్ను బాధించింది. ఎందుకంటే ఆమె నాకు మంచి స్నేహితురాలు. నేనెప్పుడూ అలాంటి చీప్ కామెంట్స్ చేయను. అందరూ నేను ‘సూపర్ సార్’ అన్న మాట పట్టుకొని రచ్చ చేస్తున్నారు’’ అని చెప్పారు రవి.రవికి వినిపించలేదుఇక చలపతిరావు వ్యాఖ్యలకు బాధితురాలిగా మారిన మరో ప్రయోక్త గీత కూడా రవిని వెనకేసుకు వచ్చారు. ‘‘అందర్నీ అడుగుతున్నట్లే చలపతిరావుగారిని కూడా ఆ ప్రశ్న అడిగాను. ఆయన చాలా నీచంగా సమాధానం చెప్పారు. టెక్నికల్ ప్రాబ్లమ్తో సౌండ్ సిస్టమ్ సరిగా లేకపోవడం వల్ల అక్కడ చాలా తక్కువమంది మాత్రమే ఆయన మాటల్ని విన్నారు. రవికి కూడా సరిగా వినిపించలేదు. తర్వాత నా రియాక్షన్ చూసి, ఆయన (చలపతిరావు) ఏమన్నారని అడిగాడు. నేను చెప్పాక చాలా బాధపడ్డాడు’’ అని ఆమె తెలిపారు. చలపతిరావు చేసిన వ్యాఖ్యల్ని తాను జీర్ణం చేసుకోలేక పోతున్నానని సినీ నటి, రవితో కలిసి కొన్ని టీవీ షోలకు సహ ప్రయోక్తగా చేస్తున్న శ్రీముఖి చెప్పారు. కచ్చితంగా ఆయన క్షమాపణ చెప్పాలని ఆమె డిమాండ్ చేశారు.

khandinchina nagarjuna, rakulpreetsaarii cheppina chalapatiraavutelugu chitraseemalo mukkusuutigaa matladatarane paeru sampaadinchukunna seanier natudu chalapatirao vivaadamlo chikkukunnaru. yathaalaapamgaa chesina vyaakhyalatho chikkulo paddaaru. nagachaitanya kathaanaayakudigaa nagarjuna nirminchina ‘rarandoy.. veduka chuddam’ sinima audio vedukalo chalapatirao chesina vyaakhyalu teevra dumaram rekettinchaayi. aa sinima kathaamsam prakaaram ‘ammayilu manassaantiki hanikaram’ ane upa sheershikanu upayogistunnaru. aadivaaram (mee 21) jarigina aa vedukaku ravi, geetaa bhagat yankarluga vyavaharinchaaru. andarnee adiginatle vedika mundu kuurchuni unna chalapatiraavunu kuudaa ‘‘ammayilu manassaantiki hanikarama andy’’ ani geetha adigaaru. aayana ‘‘nuvvatla adigithe nenem cheptane.. ammayilu hanikaram kaadu cony pakkaloki panikostaaru’’ ani samaadhaanamichaaru. daamto khangutinna geetha maro maata lekunda stagi paiki vachesindi. ravi pagalabadi navvutuu ‘‘super ansar sar’’ ani samarthinchaaru. audio vedukalo paalgonnavaallu deenni pattinchukoledu cony, idhi pratyaksha prasaaram kaavadamtho bayati janam teevramgaa spandinchaaru. ika soshal medialo ayithe aayana vyaakhyalaku bhari sthaayilo nirasanalu vyaktamayyaayi. mahila sanghaalu kuudaa chalapatirao vyaakhyalanu thoorpaarabattaayi. aayanapai charyalu teesukovaalantuu hyderabadloni jubley hills polies station loo kesu saitam pettai. chalapatirao vyaakhyalanu ‘rarandoy.. veduka chuddam’ nirmaata nagarjuna, kathaanaayika rakulpreet sing khandinchaaru.anta neechamgaa antaranukoleduchalapati vyaakhyalanu ‘super’gaa abhivarninchina yankar ravi kuudaa vimarsala palayyaru. aayananu kuudaa lakshyamgaa chesukoni netijanlu titti posharu. ‘idhi maa premakatha’ ane chitram dwara twaralo heeroga kuudaa parichayam kaanunna raviki idhi ibbandikara parinaamame. ayithe jariginadaantlo tana tappuledani aayana chebutunnaru. aa roju chalapatirao emannaro tanaku vinipinchaledanii, oka yankarga kaaryakramaanni munduku nadipinchaalane uddesamto chalapatirao maatalu vinipinchakapoyina ‘super ansar sar’ annaananii, aayana emannaro vinipinchi unte khandinchi undevadnemonani aayanannaru. ‘‘chalapatiraavugaaru anta neechamaina maata antaarani nenu oohinchaledu. naakasalu aayana emannaro vinipinchaledu. tarvaata aayanemannaro geetha cheppinappudu chala badhapaddanu. aayana maatalni nenu samarthinchanu. appude aa maata vinipinchinatlayite siggutho talavanchukonevadni. chalapatiraavugaaru anna aa maatanu geetha receve chesukovalsi vachindane vishayam nannu baadhinchindi. endukante aame naaku manchi snehituraalu. neneppuduu alanti cheep comments cheyanu. andaruu nenu ‘super sar’ anna maata pattukoni rachha chestunnaru’’ ani cheppaaru ravi.raviki vinipinchaleduika chalapatirao vyaakhyalaku baadhituraaligaa maarina maro prayokta geetha kuudaa ravini venakesuku vachaaru. ‘‘andarnee adugutunnatle chalapatiraavugaarini kuudaa aa prasna adigaanu. aayana chala neechamgaa samadhanam cheppaaru. technical praablamtho sound sistom sarigaa lekapovadam valla akkada chala takkuvamandi matrame aayana maatalni vinnaru. raviki kuudaa sarigaa vinipinchaledu. tarvaata naa reaction chusi, aayana (chalapatirao) emannarani adigaadu. nenu cheppaka chala badhapaddadu’’ ani aame telipaaru. chalapatirao chesina vyaakhyalni taanu jeernam chesukoleka potunnanani cinee nati, ravitho kalisi konni tv sholaku saha prayoktagaa chestunna srimukhi cheppaaru. kachitamgaa aayana kshamaapana cheppaalani aame demand chesaru.